### Beslutning

Godkendt.

Afbud: Zara Thorsen

### Sagsfremstilling

## Resume og sagens baggrund

[adresse] har en samdrifts- og økonomiaftale med de seks kommuner Holbæk, Kalundborg, [adresse], Ringsted, Slagelse og Sorø. For 2025 valgte Kalundborg Kommune en étårig forlængelse af den eksisterende aftale, mens de øvrige fem kommuner fra 2025 tilsluttede sig en ny flerårig aftale med fokus på styrket arkæologisk bemanding og kortere sagsbehandlingstider.

Museet anmoder nu om, at Kalundborg Kommune indgår økonomiaftalen for 2026 efter de oprindelige beregningsmodeller. Samtidig lægger museet op til en samlet genforhandling af den flerårige aftale i 1. kvartal 2026.

## Indstillinger

Direktøren indstiller, at er indgås en etårig aftale for 2026 baseret på den eksisterende økonomiaftale (2025-vilkår).

## Behandling

Kultur- og Fritidsudvalget, Økonomiudvalget, Kommunalbestyrelsen.

## Sagsfremstilling

[adresse] varetager kulturhistoriske opgaver på vegne af de seks kommuner og driver bl.a. [adresse]. Museet arbejder inden for forhistorie, middelalder, renæssance, nyere tid og kunst med lokal kulturhistorisk betydning og har ansvar for en række aktiviteter og forpligtelser, herunder de lovpligtige arkæologiske undersøgelser.

*Status på økonomiaftalen*Den tidligere økonomiaftale løb til og med 2024 (for Kalundborg til og med 2025). For 2025 indgik Kalundborg Kommune en étårig forlængelse på uændrede vilkår.

Fem af de seks kommuner har fra 2025 tilsluttet sig en ny økonomiaftale for [adresse], hvor forhøjede driftstilskud øremærkes til styrkelse af museets basisbemanding inden for arkæologi og sagsbehandling. Kalundborg Kommune valgte ikke at tiltræde denne aftale i 2025.

*Aftale for 2026*Museet anmoder nu om, at Kalundborg Kommune indgår økonomiaftalen for 2026 baseret på:

* Den oprindelige økonomimodel for beregning af driftstilskud.
* En videreførelse af 2024-vilkårene, svarende til modellen for étårsforlængelsen i 2025.

Der fremsendes særskilt bilag med beregning af driftstilskud for 2026 efter de gældende modeller.

*Genforhandling i 2026*
Museets bestyrelse ønsker primo 2026 at indlede forhandlinger med Kalundborg Kommune om tilslutning til den flerårige økonomiaftale fra og med 2027.

Museet vil derfor i løbet af 1. kvartal 2026 fremsende forslag til genforhandling.

## Økonomiske konsekvenser

Det nuværende tilskud kan finansieres inden for Kultur- og Fritidsudvalgets ramme.

### Sagens forløb

02/12/2025 Kultur- og Fritidsudvalget
Anbefales.
10/12/2025 Økonomiudvalget
Anbefales.

Afbud: Malthe Schou